stanford-oval/wikipedia huggingface dataset:
Josh Holden

| Josh Holden> Henkilötiedot |
| --- | --- |
Syntynyt: 18. tammikuuta 1978 (ikä 46) Calgary, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  88 kg
Seura
Seura:  EV Zug
Sarja:  Nationalliga A
Pelaajaura
Pääsarjaura:  1994–
Aik. seurat:  Vancouver Canucks (NHL),   Syracuse Crunch (AHL),   Kansas City Blades (IHL),   Carolina Hurricanes (NHL),   Manitoba Moose (AHL),   Toronto Maple Leafs (NHL),   St. John's Maple Leafs (AHL),   HPK (SM-liiga),   Fribourg-Gottéron (Nationalliga A),   SC Langnau (Nationalliga A)
NHL-varaus:  12. varaus, 1996 Vancouver Canucks
Josh Holden (s. 18. tammikuuta 1978 Calgary, Alberta, Kanada) on kanadalainen jääkiekkoilija, pelipaikaltaan keskushyökkääjä. Holden on Vancouver Canucksin ensimmäisen kierroksen varaus (#12) vuodelta 1996.
Holden herätti huomiota hyvillä esityksillään WHL-joukkue Regina Patsin riveissä juniorikausinaan 1994–1998, jolloin 246 ottelussa kertyi yli 350 tehopistettä. Vancouver Canucks varasi Holdenin, mutta ura NHL:ssä ei lähtenyt missään vaiheessa kunnolla vauhtiin. Holden on pelannut NHL:ssä Canucksin lisäksi myös Carolina Hurricanesissa ja Toronto Maple Leafsissa yhteensä 60 ottelua ja tehnyt niissä tehot 5+9=14. Lisäksi hän pelasi useita kausia IHL- ja AHL-sarjojen joukkueissa ennen siirtymistään Eurooppaan.
Euroopassa Holdenin ensimmäinen kohde oli SM-liiga ja HPK, jossa kausi 2004–2005 päättyi pronssiin. Holden ylsi koviin ennakko-odotuksiin vain ajoittain. Seuraavat vuodet Holden on pelannut Sveitsin Nationalliga A:ssa, ensin kaksi kautta Fribourg-Gottéronin ja sitten yhden kauden Langnaun joukkueessa. Kaudeksi 2008–2009 hän siirtyi EV Zugin joukkueeseen.
Johnny Nash

Johnny Nash vuonna 1965.
Johnny Nash (19. elokuuta 1940 Houston, Texas, Yhdysvallat – 6. lokakuuta 2020) oli yhdysvaltalainen laulaja ja näyttelijä. Hän esitti uransa huippuvuosina 1960- ja 1970-luvuilla etenkin rhythm and blues-, soul- ja reggae-musiikkia, ja hänellä oli suuri osa jamaikalaisen reggaen tunnetuksi tekijänä 1970-luvulla. Nash tunnetaan parhaiten vuoden 1972 hittisinglestään ”I Can See Clearly Now”.
Nash perusti 1960-luvun lopulla Jamaikalla lyhytikäiseksi jääneen levy-yhtiön JAD yhdessä Danny Simsin kanssa. Jamaikalla levyttäessään vuonna 1972 Nash levytti Bob Marleyn kirjoittaman kappaleen ”Stir It Up”, joka nosti hänet vuosien tauon jälkeen singlelistoille. Sitä seurasi hänen oma sävellyksensä ”I Can See Clearly Now” (1972), joka nousi listojen kärkeen, samoin kuin ”Tears On My Pillow” (1975). 1970-luvun lopulla Nash alkoi keskittyä näyttelijäntyöhön ja musiikin tuottamiseen ja julkaisi 1980-luvulla enää yhden albumin.
Kirjallisuutta

Nyman, Jake: Rocktieto. Osa 3 N–Z, s. 7–8.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Johnny Nash Internet Movie Databasessa. (englanniksi)
Jaakko Syrjä

| Jaakko Syrjä |
| --- | --- |
 Pirkkalaiskirjailijat ry:n hallitus koolla marraskuun alussa 1958. Takarivissä vas. Harri Kaasalainen, Jaakko Syrjä ja Veikko Pihlajamäki, edessä vas. Väinö Linna, Soile Kaukovalta ja Ilpo Kaukovalta.
Henkilötiedot
Syntynyt: 7. maaliskuuta 1926 Pälkäne
Kuollut: 22. toukokuuta 2022 (96 vuotta) Ylöjärvi
Kansalaisuus:  suomalainen
Ammatti:  kirjailija, kustannustoimittaja
Puoliso:  Kirsi Kunnas
Kirjailija
Äidinkieli: suomi
Tuotannon kieli: suomi
Esikoisteos:  Lumpeenkylässä
Aiheesta muualla
Löydä lisää kirjailijoitaKirjallisuuden teemasivulta
Jaakko Johannes Syrjä (7. maaliskuuta 1926 Pälkäne – 22. toukokuuta 2022 Ylöjärvi) oli suomalainen kirjailija ja kustannustoimittaja.
Ura

Syrjän vanhemmat olivat maanviljelijä, karjakauppias Juho Nestori Syrjä ja Martta Syrjä o.s. Niemiö. Syrjän ollessa seitsemänvuotias perhe muutti Juupajoelle. Käytyään kansakoulun Syrjä muutti sota-aikana Tampereelle ja työskenteli Lokomolla varastoapulaisena ja jyrsijäoppilaana, sitten kenkätehtaalla varastoapulaisena ja vuodesta 1947 lähtien palomiehenä.
Vuonna 1953 Syrjä voitti Tampereen kaupunginkirjaston kirjoituskilpailun novellillaan ”Sinne tuli karhu”. Voittonsa jälkeen Syrjästä tuli kirjastonjohtaja Mikko Mäkelän vetämän kirjallisen piirin jäsen, ja hän tutustui tällöin myös kirjailija Väinö Linnaan, josta tuli hänen pitkäaikainen ystävänsä. Syrjän esikoisromaani Lumpeenkylässä syntyi Linnalta ja Mäkelän piiristä saatujen vaikutteiden perusteella. Syrjä käytti myös Alex Matsonin kirjaa Romaanitaide apuna teoksen rakenteen suunnittelussa.
Syrjä toimi pitkään WSOY:n ja Gummeruksen kustannustoimittajana, mainospäällikkönä ja kotimaisen kirjallisuuden osaston johtajana. Hän toimi myös Kalle Päätalon kanssa yhteistyössä ja muokkasi tämän teoksia julkaisukuntoon. Vuodesta 1973 alkaen Syrjä oli vapaa kirjailija.
Syrjä toimi Suomen kirjailijaliiton puheenjohtajana 1975–1980, Pirkkalaiskirjailijoiden puheenjohtajana 1973–1975 ja johtokunnan jäsenenä niissä sekä Väinö Linna -seurassa vuodesta 1978 alkaen.
Yksityiselämä

Jaakko Syrjän puoliso oli kirjailija Kirsi Kunnas, jonka kanssa avioitui vuonna 1957. Heidän poikiaan ovat muusikot Mikko ja Martti Syrjä. Kirjailija Juhani Syrjä ja pilapiirtäjä Seppo Syrjä ovat Jaakko Syrjän veljiä.
Muistisairautta potenut Syrjä vietti viimeiset vuotensa hoitokodissa Ylöjärvellä. Hän kuoli hoitokodissa toukokuussa 2022. Syrjä oli sairastunut koronaan viikkoa ennen kuolemaansa. Hänen vaimonsa Kirsi Kunnas oli kuollut noin kuusi kuukautta aikasemmin marraskuussa 2021.
Teoksia

Lumpeenkylässä.  Porvoo:  WSOY, 1955.
Nuori metsästäjä.  Helsinki:  Weilin + Göös, 1965, 3. p. 1990.
Kertomuksia radan varrelta.  Helsinki:  WSOY, 1988.  ISBN 951-0-14670-6.
Muistissa Väinö Linna I.  Helsinki:  WSOY, 2004.  ISBN 951-0-29646-5.
Palkintoja

Tampereen kaupungin kirjallisuuspalkinto 1956, 1966 ja 1988
SKS:n tunnustuspalkinto 1966
Weilin & Göösin palkinto 1966
Kiitos kirjasta -mitali 1966
Suomen kulttuurirahaston Pirkanmaan rahaston tunnustuspalkinto 1998
Väinö Linnan palkinto 2005
Pirkanmaan taidepalkinto 2016
Finlandia-palkintoehdokkuus 1989
Aiheesta muualla

Gustafsson, Reija: Jaakko Syrjä on kuollut. Yle Uutiset 22.5.2022.
Aaltio, Marja: 90-vuotias kirjailija Jaakko Syrjä olisi halunnut kirjoittaa enemmän (Archive.org) Aamulehti.  7.3.2016. Arkistoitu 4.8.2016. Viitattu 17.11.2016.
Syrjä, Jaakko hakuteoksessa Uppslagsverket Finland (2012). (ruotsiksi)
Jaakko Syrjän muistokirjoitus Helsingin Sanomissa
Johann Friedrich Herzog

Johann Friedrich Hertzog (6. kesäkuuta 1647 Dresden, Saksa – 21. maaliskuuta 1699, Dresden) oli saksalainen lakimies ja runoilija.
Herzog oli papin poika. Hänen isänsä kuoli, kun Johann oli yhdeksänvuotias, ja tämä sai ilmaisen koulupaikan Meissenissä. Hän opiskeli lakitiedettä Wittenbergissä, toimi muutaman vuoden kotiopettajana ja sen jälkeen lakimiehenä Dresdenissä vuodesta 1674. Hänelle suoritti oikeustieteen tohtorin tutkinnon Jenan yliopistossa vuonna 1678. Herzog oli kirjoittanut suuren osan iltavirrestä  "Nun sich der Tag geendet hat und keine Sonn mehr scheinet." Virren ensimmäinen säkeistö ja sävelmä on kuitenkin Adam Kriegerin (1634-1666) kirjoittamasta laulusta "Ihr schönsten Blumen in der Au" joka ilmestyi Kriegerin kokoelmassa Arien (1657).
Herzogin virsi on pohjana iltavirrelle "Taas päivä ajan virtahan" (Suomen evankelis-luterilaisen kirkon virsikirja 556, Ruotsin kirkon virsikirja 188)
Johann Gambolputty

Johann Gambolputty, koko nimeltään Johann Gambolputty de von Ausfern-schplenden-schlitter-crasscrenbon-fried-digger-dingle-dangle-dongle-dungle-burstein-von-knacker-trasher-apple-banger-horowitz-ticolensic-grander-knotty-spelltinkle-grandlich-grumblemeyer-spelterwasser-kürstlich-himbleeisen-bahnwagen-gutenabend-bitte-ein-nürnburger-bratwurstle-gerspurten-mit-zweimache-luber-hundsfut-gumberaber-schönendanker-kalbsfleisch-mittler-raucher von Hautkopft Ulmin kaupungista on kuvitteellinen saksalainen säveltäjä, josta keskustellaan Monty Pythonin lentävä sirkus -sarjan ensimmäisen tuotantokauden jaksossa It's The Arts vuodelta 1969. Sketsin mukaan Johann Gambolputty on "saksalaisen barokkimusiikin suurin nimi". Sketsissä tehdään pilkkaa pitkistä ja moniosaisista ulkomaisista aatelisnimistä sekä saksan kielen sanoista.
Säveltäjä itse ei esiinny sketsissä, vaan tarinan huumori syntyy, kun Graham Chapman, John Cleese ja Terry Jones lausuvat kukin säveltäjän koko nimen useita kertoja hänestä kertovan TV-haastattelun aikana. Nimen pituudesta johtuen haastattelu ei pääse alkua pidemmälle, vaan haastateltavana oleva Johann Gambolputtyn jälkeläinen, Karl Gambolputty de von ..., kuolee ehdittyään lausua vain sukulaisensa nimen.
James Root

| James Root |
| --- | --- |
 James Root vuonna 2013
Henkilötiedot
Syntynyt: 2. lokakuuta 1971 (ikä 53)
Ammatti:  muusikko, lauluntekijä
Puoliso:  Cristina Scabbia
Muusikko
Taiteilijanimi:  #4, The Peach, Mr. Bigs, The Jester, Stuperbee, The Paint Face
Aktiivisena:  1991–
Tyylilajit:  heavy metal nu metal thrash metal death metal grindcore alternative metal groove metal speed metal metalcore alternative rock post-grunge hard rock
Soittimet:  kitara, basso, koskettimet, rummut
Yhtyeet:  Slipknot, Stone Sour, Deadfront John, Atomic Opera, Anal Blast
Levy-yhtiöt:  Roadrunner Records
  [ Muokkaa Wikidatassa ] [ ohje ]  
Jim Root
James "Jim" Root (s. 2. lokakuuta 1971) tunnetaan parhaiten alternative metal -yhtye Slipknotin kitaristina.
Jim Root liittyi Slipknotiin albumin Slipknot äänitysten aikana vuonna 1998. Hän otti käyttöön ensin Josh Brainardin entisen naamion, joka sopi hyvin hänen silloin violettiin tukkaansa. Root totesi naamion haittaavan soittamista ja teetti pienemmän maskin itselleen. Nykyään Rootin naamio on mukaelma mustavalkoisesta hovinarrin naamiosta.
Jim pitää usein soittaessaan hiuskiinnikettä plektrakätensä sormien ympärillä. Tälle on arvailtu erilaisia syitä, muun muassa että hiuskiinnike auttaisi plektran pitelemisessä. Jim on kuitenkin itse sanonut, että hiuskiinnike on yksinkertaisesti vain hänen hiuksiaan varten.
Muut yhtyeet

Jim Root esiintyi myös Slipknot-laulaja Corey Taylorin perustamassa ja melodista rockia ja metallimusiikkia soittavassa Stone Sourissa josta hän poistui vuonna 2014. Ennen Slipknotiin liittymistä hän soitti yhtyeessä Atomic Opera. Root myös soitti rytmikitaraa John 5:n  albumilla Devil Knows My Name.
Yksityiselämä

Jim Rootin lempinimi on "The Peach"´, joka johtuu elokuvasta "James And The Giant Peach". Nykyään Root seurustelee Lacuna Coilin -yhtyeen toisen laulajan Cristina Scabbian kanssa.
Soittimet ja välineet

| --- | --- |
 Kitarat Jim Root Signature Fender Stratocaster  Jim Root Signature Fender Telecaster  Custom Fender Telecaster  Fender Flathead Telecaster  Fender Flathead Telecaster Showmaster  Custom Fender Stratocaster  Gibson Flying V  Jackson SL1 Soloist  Jackson SL3 Soloist  PRS Private Stock Black  Maverick JR-4  Martin Acoustic Vahvistimet Rivera Knucklehead Reverb 100 6L6 -vahvistin  Rivera Knucklehead Reverb 100 KT88 -vahvistin  Orange Rockerverb -putkivahvistimet Kaiutinkaapit Orange 4x12  Rivera K412  Randall Isolation Cabinet :  Efektit Dunlop Crybaby 530Q  Dunlop JH3S Jimi Hendrix Octave Fuzz  DigiTech Hyper Phaser  Digitech Whammy 4 pedal  Digitech Tone Driver pedal  Digitech Synth Wah pedal  Digitech Multi-chorus  Digitech Digidelay  Dunlop Auto QE pedal  Vox Tonelab  BOSS AC-3  BOSS DD-3  BOSS NS-2  Maxon AF-9 Audio Filter  Maxon OD-9 Overdrive  MXR Auto Q Wah  MXR Carbon Copy  MXR Phase 100  Electro-Harmonix Small Stone 
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
Jon Ola Norbom

| Jon Ola Norbom |
| --- | --- |
 Norbom vuonna 1950.
Norjan valtiovarainministeri
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Ragnar Christiansen
Seuraaja:  Per Kleppe
Unge Venstren puheenjohtaja
 1950–1952  
Henkilötiedot
Koko nimi:  Jon Ola Hauger Norbom
Syntynyt: 15. joulukuuta 1923 (ikä 100) Bærum, Norja
Kuollut: 12. huhtikuuta 2020 (96 vuotta) Suwanee, Georgia, Yhdysvallat
Tiedot
Puolue:  Venstre
Koulutus:  Oslon yliopisto
Jon Ola Hauger Norbom (15. joulukuuta 1923 Bærum – 12. huhtikuuta 2020 Suwanee, Georgia, Yhdysvallat) oli norjalainen Venstren poliitikko. Hän toimi Norjan valtiovarainministerinä 1972–1973. Vuosina 1950–1952 hän johti puolueensa nuorisojärjestöä Unge Venstreä.
Aiheesta muualla

Kuvia tai muita tiedostoja aiheesta Jon Ola Norbom Wikimedia Commonsissa
Jon Ola Norbom Norjan suurkäräjien verkkosivuilla (norjaksi)
Jon Rauch

| Mitalit | Mitalit | Mitalit |  |
| --- | --- | --- | --- |
|  Jon Rauch |  Jon Rauch |  Jon Rauch |  |
Maa:   Yhdysvallat
Baseball
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | Baseball |  |
Jon Erich Rauch (s. 27. syyskuuta 1978 Louisville, Kentucky) on yhdysvaltalainen baseballpelaaja ja olympiavoittaja. Rauch voitti olympiakultaa Sydneyn kesäolympialaisissa 2000 Yhdysvaltain maajoukkueessa.
Aiheesta muualla

Kuvia tai muita tiedostoja aiheesta Jon Rauch Wikimedia Commonsissa
Jon Pertwee

Jon Pertwee
John Devon Roland "Jon" Pertwee (7. heinäkuuta 1919 – 20. toukokuuta[lähde? ] 1996) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli kolmatta Tohtoria vuosina 1970–1974. Doctor Whon ohella Pertwee tunnetaan myös nimiroolistaan lastenohjelmassa Worzel Gummidge. Pertwee syntyi vuonna 1919 ja kuoli lomaillessaan Connecticutissa vuonna 1996 (jotkin lähteet tosin ilmoittavat hänen kuolinpaikakseen New Yorkin).[lähde? ]
Aiheesta muualla

Jon Pertwee Internet Movie Databasessa. (englanniksi)
Josh Harding

| Josh Harding |
| --- | --- |

Henkilötiedot
Syntynyt: 18. kesäkuuta 1984 (ikä 40) Regina, Saskatchewan
Kansalaisuus:   Kanada
Jääkiekkoilija
Pelipaikka:  maalivahti
Hanska:  oikea
Pituus:  185 cm
Paino:  80 kg
Pelinumero:  37
Pelaajaura
Pääsarjaura:  2006–2015
Aik. seurat:  Houston Aeros (AHL) Minnesota Wild (NHL)
NHL-varaus:  38. varaus, 2002 Minnesota Wild
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Sveitsi 2009 | jääkiekko |  |
Joshua Joel Harding (s. 18. kesäkuuta 1984 Regina, Saskatchewan) on ammattilaisuransa lopettanut kanadalainen jääkiekkomaalivahti. Harding pelasi Minnesota Wildin organisaatiossa koko NHL-uransa. Ensimmäisen ottelunsa NHL:ssä Harding pelasi kaudella 2005–2006. Harding on pelannut myös Wildin farmiseurassa, Houston Aerosissa, 118 ottelua. Harding toimi Minnesotan kakkosvahtina kaudet 2008–2009 ja 2009–2010 Niklas Bäckströmin ollessa joukkueen ykkösmaalivahti. Harding loukkaantui vakavasti ennen kauden 2010–2011 alkua harjoitusottelussa St. Louis Bluesia vastaan ja hänen polvensa leikattiin. Harding ei pystynyt pelaamaan kaudella yhtään ottelua. Kaudeksi 2011–2012 Harding teki paluun Wildin tolppien väliin.
Harding edusti Kanadaa vuoden 2009 jääkiekon maailmanmestaruuskilpailuissa, jossa hän toimi joukkueen kolmosmaalivahtina. Kanada voitti kisoissa MM-hopeaa.
Hardingilla diagnosoitiin MS-tauti lokakuussa 2012, mutta hän jatkoi silti uraansa. Kesäkuussa 2013 hänet palkittiin Bill Masterton Memorial Trophylla, jonka myöntämisperusteina ovat sisukkuus, hyvä urheiluhenki ja omistautuminen jääkiekolle. Harding lopetti uransa kauteen 2014-2015.
José Weimann

José Weimann (6. huhtikuuta 1892 Hinojo – 30. maaliskuuta 1961) oli argentiinalainen roomalaiskatolinen piispa. Hänet vihittiin redemptoristien papiksi 10. elokuuta 1917 ja nimitettiin Santiago del Esteron hiippakunnan johtoon 1. elokuuta 1940. Piispaksi vihkiminen seurasi 8. syyskuuta. Pääkonsekraattorina toimi Giuseppe Fietta, jota avustivat Fortunado Devoto ja Miguel Paternain.
Weimann kuoli 68-vuotiaana virassa.
Joseph B. Foraker

Joseph B. Foraker
Joseph B. Foraker (5. heinäkuuta 1846 – 10. toukokuuta 1917) oli yhdysvaltalainen republikaanipoliitikko.
Foraker oli ehdolla Ohion kuvernööriksi vuonna 1883, mutta ei tullut valituksi. Hän oli uudestaan ehdolla vuonna 1885 ja toimi kuvernöörinä kaksi kaksivuotiskautta 1896–1890. Hän istui senaatissa vuosina 1897–1909.
Aiheesta muualla

Kuvia tai muita tiedostoja aiheesta Joseph B. Foraker Wikimedia Commonsissa
Ohion kuvernöörit
Tiffin
Kirker
Huntington
Meigs
Looker
Worthington
E. Brown
Trimble
Morrow
Trimble
McArthur
Lucas
Vance
Shannon
Corwin
Shannon
T. Bartley
M. Bartley
Bebb
Ford
Wood
Medill
Chase
Dennison
Tod
Brough
Anderson
J. D. Cox
Hayes
Noyes
Allen
Hayes
Young
Bishop
Foster
Hoadly
Foraker
Campbell
McKinley
Bushnell
Nash
Herrick
Pattison
Harris
Harmon
J. M. Cox
Willis
J. M. Cox
Davis
Donahey
Cooper
White
Davey
Bricker
Lausche
Herbert
Lausche
J. Brown
O’Neill
DiSalle
Rhodes
Gilligan
Rhodes
Celeste
Voinovich
Hollister
Taft
Strickland
Kasich
DeWine
Johann Georg Gmelin

| Johann Georg Gmelin |
| --- | --- |

Henkilötiedot
Syntynyt: 10. elokuuta 1709 Tübingen, Pyhä saksalais-roomalainen keisarikunta
Kuollut: 20. toukokuuta 1755 (45 vuotta) Tübingen
Koulutus ja ura
Oppilaat:  Samuel Gottlieb Gmelin ja Johann Friedrich Gmelin
Tutkimusalue:  Kasvitiede, etnografia, kemia ja lääketiede
   
Johann Georg Gmelin (10. elokuuta 1709 Tübingen, Pyhä saksalais-roomalainen keisarikunta – 20. toukokuuta 1755 Tübingen, Saksa) oli saksalainen luonnontieteilijä ja Siperian tutkimusmatkailija.
Elämä

Gmelin kuului tunnettuun Tübingenista kotoisin olleeseen luonnontieteilijöiden sukuun.
Gmelin oli kemian ja luonnonhistorian professorina Pietarin yliopistossa vuosina 1731-1747 ja otti vuosina 1733-1743 osaa Venäjän hallituksen varustamaan tieteelliseen Siperian retkikuntaan. Matkan tuloksia ovat teokset Reise durch Sibirien von dem Jahre 1733 bis 1743 (4 nid., 1751-1752), joka on ensimmäinen tieteellinen esitys Siperian luonnosta ja asukkaista, ja Flora Sibirica (4 nid., 1747-1749), joka on ensimmäinen Siperian kasvio. Se sisältää selityksiä lukuisista Euroopassa siihen asti tuntemattomista kasveista. Hän työskenteli loppuelämänsä lääketieteen professorina Tübingenissä, jonne hänet nimitettiin vuonna 1749.
Aiheesta muualla

Kuvia tai muita tiedostoja aiheesta Johann Georg Gmelin Wikimedia Commonsissa
José da Silva Chaves

José da Silva Chaves (s. 15. toukokuuta 1930 São Domingos) on brasilialainen roomalaiskatolinen piispa. Hänet vihittiin papiksi 8. joulukuuta 1955 ja nimitettiin Uruaçun hiippakunnan vihkipiispaksi sekä Rusubbicarin titulaaripiispaksi 29. marraskuuta 1967. Piispaksi vihkiminen seurasi 11. helmikuuta 1968. Pääkonsekraattorina toimi Fernando Gomes dos Santos, jota avustivat Jose Newton de Almeida Baptista ja Francisco Prada Carrera.
Da Silva Chaves sai 14. toukokuuta 1976 nimityksen Uruaçun piispaksi, jona hän toimi, kunnes jäi eläkkeelle 3. tammikuuta 2007.
Jin

Jin voi tarkoittaa seuraavia asioita:
jin ja jang, käsite kiinalaisessa filosofiassa
jin-kiina, Pohjois-Kiinassa puhuttu siniittinen kieli
Jin-nimisiä dynastioita:
Jin-dynastia, Kiinaa vuosina 265–420 hallinnut dynastia, johon kuuluivat:
Läntinen Jin-dynastia, Kiinaa vuosina 265–316 hallinnut dynastia
Itäinen Jin-dynastia, osaa Kiinasta vuosina 317–420 hallinnut dynastia
Myöhempi Jin-dynastia, osaa Pohjois-Kiinasta vuosina 936–946 hallinnut dynastia
Jin-dynastia, Pohjois-Kiinaa vuosina 1115–1234 hallinnut dynastia
Henkilöitä

Jin on myös seuraavien henkilöiden nimi:
Ba Jin (1904–2005), kiinalainen kirjailija
Chen Jin (s. 1986), kiinalainen sulkapalloilija
Ha Jin (s. 1956), kiinalais-yhdysvaltalainen kirjailija
Jiang Jin (s. 1968), kiinalainen jalkapallomaalivahti ja valmentaja
Jin (s. 1992), eteläkorealainen laulaja
Jin Akanishi (s. 1984), japanilainen laulaja ja näyttelijä
Jin Jong-oh (s. 1979), eteläkorealainen pistooliampuja ja olympiavoittaja
Jin Xing (s. 1967), kiinalainen koreografi ja tanssija
Jin Yong (1924–2018), kiinalainen kirjailija ja journalisti
Jin Yongde (s. 1976), kiinalainen pistooliampuja
Qiu Jin (1875–1907), kiinalainen vallankumouksellinen ja feministi
Sun Jin (s. 1980), kiinalainen pöytätennispelaaja
Xie Jin (1923–2008), kiinalainen elokuvaohjaaja
Henkilöitä > Kuvitteellisia henkilöitä

Jin Kazama, hahmo videopelisarjassa Tekken
Jin-Soo Kwon, hahmo televisiosarjassa Lost
Kun Jing, hahmo pelisarjassa Mortal Combat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jin”, voi hakea sivunnimihaulla, laajalla sivunnimihaulla tai tekstihaulla.
Itäkeskuksen metroasema

Itäkeskuksen metroasema (ruots. Östra centrums metrostation) on yksi Helsingin metron maanpäällisistä asemista. Se palvelee Itäkeskuksen ja Puotinharjun osa-alueita Vartiokylän kaupunginosassa Itä-Helsingissä sekä liityntäliikenteen välityksellä monia muitakin alueita. Asemalta on suora käynti kauppakeskus Itikseen, Tallinnanaukiolle ja vilkkaaseen bussiterminaaliin. Itäkeskus on Helsingin metron ainoa asema, jossa liikenne haarautuu kahteen suuntaan: M1-linja jatkuu Vuosaareen ja M2 Mellunmäkeen.
Itäkeskus on yksi Helsingin metron alkuperäisistä asemista, jotka avattiin 1. kesäkuuta 1982. Sen suunnitteli arkkitehti Juhani Katainen. Itäkeskuksessa on metroasemalle tyypillisen kahden raiteen sijasta kolme raidetta. Keskimmäistä raidetta käytetään ainoastaan poikkeustapauksissa. Itäkeskuksen asema on metron kolmanneksi vilkkain, ja sitä käyttää arkisin keskimäärin 36 900 matkustajaa.